COVID-19: Erba' persuni oħra jitilfu ħajjithom
Il-fatalitajiet issa jitilgħu għal 164 Fi stqarrija l-Ministeru tas-Saħħa ħabbar li sfortunatament erba' persuni oħra tilfu ħajjithom kawża tal-coronavirus. B'hekk it-total ta' mwiet minn mindu faqqgħet din il-pandemija issa jlaħħaq il-164…. bi 15 minnhom jitilfu ħajjithom din il-ġimgħa biss. L-ewwel każ huwa ta' mara ta' 92 sena, li kienet ikkonfermata pożittiva għall-Covid-19 fit-2 ta' Diċembru. Hija mietet ilbieraħ fil-Good Samaritan Long Term Care. Fit-tieni każ, mara ta' 66 sena, li kienet ikkonfermata pożittiva għall-Covid-19 fit-23 ta' Novembru, mietet ilbieraħ fl-Isptar Mater Dei. It-tielet każ huwa ta' mara ta' 85 sena, li kienet ikkonfermata pożittiva għall-Covid-19 fit-2 ta' Diċembru. Hija mietet aktar kmieni llum fl-Isptar Mater Dei. Fir-raba' każ, raġel ta' 91 sena, li kien ikkonfermat pożittiv għall-Covid-19 fit-3 ta' Diċembru, miet aktar kmieni llum fl-Isptar Mater Dei.